Resultate vir Groei
Wêreld 22 Mei 2020 14:56
Gesondheid 19 Maart 2020 22:36
Agri SA: Covid-19 gaan groei vertraag
28 Februarie 2020 08:38
Die bemarking en groei van ’n nuwe onderneming
Politiek 24 Februarie 2020 13:15
Moodey sê hy kan DA weer laat groei
Ekonomie 03 Februarie 2020 14:14
Ek wil bly, maar laat my tog toe om te groei
Ontwikkelings groei in moeilike jaar
Tegnuus 31 Oktober 2018 12:05
Balwin groei sterk
Ekonomie 23 Augustus 2018 14:08
Moody’s pessimisties oor ekonomiese groei
My Stem 27 Junie 2018 00:00
Die soeke na eenheid beslis nie ’n luukse
Waar die groei ophou, begin die lewe in erns
Menings 19 Junie 2018 00:01
Waar groei eindig, begin lewe in erns Finansiering vir Polisiekar laat rekords spat | Netwerk24
Finansiering vir Polisiekar laat rekords spat
Deur Nadine Theron 04 April 2017 11:31
Fokofpolisiekar het hierdie collage op Facebook geplaas nadat hulle die teiken van hulle skarefinansiering veldtog bereik het. Foto: Facebook/Fokofpolisiekar
Al het Fokofpolisiekar se opkomende album nog nie ’n naam nie, het dit reeds die Suid-Afrikaanse rekords vir skarefinansiering laat spat.
In net nege dae sedert hul Thundafund-veldtog om hul eerste vollengte album in tien jaar te finansier op 22 Maart afgeskop het, het die insameling reeds meer as 10% van die teikenbedrag oorskry.
Teen Dinsdagoggend het Fokofpolisiekar reeds meer as R570 000 ingesamel van hul droombedrag van R500 000 – al is daar nog 48 dae van die veldtog oor.
Nadat dié Afrikaanse rockgroep onlangs aangekondig het dat hulle in Oktober 2017 die nuwe album sal bekend stel, mits hulle die finansiering daarvan deur skarefinansiering kan insamel, het ondersteuners oorweldigend reageer.
Boonop het die skarefinansieringsveldtog twee plaaslike rekords gebreek. Volgens Thundafund het die groep die meeste geld binne 48 uur op die platform ingesamel en het hulle ook die meeste geld vir ’n album in Suid-Afrika ingesamel.
Ons het probeer om op te breek, maar ons kon nie. Dis groter as wat ons ooit verwag het dit gaan wees en dit is as gevolg van een ding . . . julle.
“Die Fokof-ding wil net nie doodgaan nie,” het Fokofpolisiekar Maandag op hul Facebook geskryf. “Ons het probeer om op te breek, maar ons kon nie. Dis groter as wat ons ooit verwag het dit gaan wees en dit is as gevolg van een ding . . . julle.’’
“Dit voel soos ’n belediging om ons fans aanhangers te noem. Daar is iets ontasbaars wat Fokof en ons gehoor aan mekaar bind. Ons as lede voel partykeer asof ons net voertuie is vir die ‘Spirit of Fokof’ om haarself uit te leef,” het die groep oor die ongelooflike ondersteuning op Facebook geskryf.
“Hierdie nuwe Fokof-projek is ’n debat. Dit was nooit vir ons moontlik om op ons eie ’n album uit te bring nie. Ons was altyd afhanklik van ander mense se geld. En afhanklik van ’n bedryf wat gebou is op die uitbuiting van die kunstenaar. Die afgelope paar jaar het dinge verander.”
Volgens die groep is minder as 500 eenhede van die nuwe album verkoop uit die meer as R570 000 wat ingesamel is. Die finansieringsteiken is bereik deur die verkoop van memorabilia soos Wynand Myburgh se Fender Roger Waters Precision-baskitaar wat teen R25 000 verkoop is.
Met die oorblywende 48 dae van die veldtog wil Fokofpolisiekar probeer om meer eenhede van die album te verkoop. Die doelwit is nou om goue status te bereik met voorverkope van 15 000 eenhede vanaf hul Thundafund-blad.
Meer oor: Finansiering | Laat | Vir | Fokofpolisiekar
Dokkie oor Fokofpolisiekar op Showmax
In die Polisiekarre se skoene, 10 jaar ná die swanesang